Wizards of Warna Walk

***Wizards of Warna Walk*** ialah sebuah siri televisyen komedi fantasi asal Disney Channel Asia, ia berkisarkan mengenai kehidupan unik keluarga D'Cruz di tengah kesibukan bandar raya Kuala Lumpur yang disiarkan dari 30 Ogos 2019 hingga 20 Disember 2019. Ia merupakan adaptasi Malaysia daripada siri televisyen popular Disney Channel, *[[Wizards of Waverly Place]]*.

## Premis
Siri ini mengisahkan keluarga D'Cruz, yang berketurunan Baba dan Nyonya, menguruskan kopitiam Peranakan bernama Little Nyonyum, yang terletak di bandar raya Kuala Lumpur. Pasangan adik-beradik ini menyeimbangkan kehidupan mereka sebagai kanak-kanak biasa di sekolah dan ahli sihir pelatih di rumah, dalam pelbagai situasi yang lucu dan menyeronokkan.

## Pelakon

### Utama
* Emma Sofea sebagai Amelia Rue D'Cruz, anak bongsu daripada keluarga D'Cruz yang mula menemui potensi sebenar kemampuan magisnya.
* Mia Sara Shauki sebagai Alissa Rose D'Cruz, anak sulung yang merasakan rasa tanggungjawab untuk menjaga adik-adiknya.
* Idan Aedan sebagai Aiden Rowan D'Cruz, anak lelaki dari keluarga D'Cruz, yang menyukai semua perkara termasuk seni dan muzik.
* Afdlin Shauki sebagai Norman James D'Cruz, seorang ahli sihir, memperkenalkan dan membimbing anak-anaknya dalam dunia sihir.
* Carmen Soo sebagai Jasmin Tae D'Cruz, yang mengendalikan kopitiam, Little NyoNyum, bersama suaminya Norman. Dia berdisiplin terhadap keluarga. Walaupun kelihatan tegas dengan anak-anaknya, dia sangat menjaga mereka.

### Berulang
* Rose Melynna sebagai Sarah, rakan karib Amelia
* Andika Rees Pahamin Azhar sebagai Johan Ali
* Megat Sharizal sebagai Cikgu Singh
* Nur Anis Fatihah sebagai Hailie

### Undangan
* Zalif Sidek sebagai Pocong 
* Hannan Barakbah sebagai Cik Toy
* Ali Alasri sebagai Hang Tuah 
* Faiq Syazwan Kuhiri sebagai Parameswara
* Syarifah Nur Syalin sebagai P. Gunung Ledang 
* Yiky Chew sebagai P. Hang Li Po 
* Ashraff Modee Zain sebagai Profesor Zubir 
* Linora Low sebagai Chef Ai Gar Ng 
* Joel Timothy sebagai Benji 
* Tan Meng Kheng sebagai Mr. Adam 
* May June Tan sebagai Ms. Nora 
* Kamarul Baisah Hussin sebagai Wayang Kulit (suara)
* Zain Hamid sebagai Uncle Andy 
* Mandy Chong sebagai Madame Tee
* Fikhree Bakar sebagai Djinn
* Vicha Barbie sebagai Nenek Kebaya
* Fariz Isqandar sebagai Daniel
* Barisan pelakon Kelab Mickey Mouse Malaysia sebagai diri mereka sendiri:
** Charis Ow
** Ellya Keesha Zarif Ahmed Zaharani
** Erissa Puteri Hashim
** Ahmad Faiz Najib
** Gabriel Pountney
** Wafiy Ilhan Johan

## Gambaran keseluruhan

### Penerbitan
*Wizards of Warna Walk* diadaptasi dari siri televisyen Disney Channel yang memenagi anugerah, *[[Wizards of Waverly Place]]* yang disiarkan di Amerika Syarikat dari 2007 hingga 2012 sebanyak empat musim. Penggambaran dijalankan sepenuhnya di Pinewood Iskandar Malaysia Studios (kini Iskandar Malaysia Studios) di Johor, selama dua bulan. Berlatarkan Kuala Lumpur, adaptasi siri ini menampilkan pelakon, komposisi muzik, bahasa Malaysia dan budaya Asia. Eksekutif rangkaian pernah mempertimbangkan cadangan untuk mengadaptasi siri lain seperti *[[Hannah Montana]]*, namun *Wizards* dipilih kerana dirasakan terbaik untuk menarik perhatian penonton Malaysia. 

Pelakon baharu, Emma Sofea dipilih menjayakan watak Amelia dan ini merupakan penampilan televisyen pertamanya selepas dipilih melalui ujibakat yang diadakan di seluruh negara. Afdlin Shauki memegang watak sebagai Norman James D'Cruz, seorang ahli sihir; Afdlin dalam satu temuramah bersama *[[Harian Metro]]* menyifatkan peluang bekerjasama dengan anak sulungnya, Mia Sara dalam sitkom ini ialah pengalaman berharga buatnya. Lagu tema siri ini, "There’s Magic Here", dipersembahkan oleh penyanyi dan pelakon, Daiyan Trisha, manakala muzik videonya disiarkan di Disney Channel pada 16 Ogos 2019.

### Siaran
*Wizards of Warna Walk* disiarkan di Disney Channel Asia bermula 30 Ogos 2019 dan berakhir pada 20 Disember 2019 di Malaysia, Singapura, Indonesia, Thailand dan Filipina.

## Ringkasan siri


### Episod

## Ulasan kritis
Mengulas untuk portal hiburan Sensasi Selebriti, Budiey menyifatkan *Wizards of Warna Walk* "terlalu jauh untuk dibandingkan dengan jenama besar seperti *[[Harry Potter]]*", sambil menambah ia "juga kaya dengan nilai sosial dan budaya setempat, kekeluargaan dan nilai kasih sayang yang boleh menjadi inspirasi dalam setiap episod" yang disiarkan.

## Rujukan

## Pautan luar
* Laman web rasmi
*